**A/A DA CONSELLEIRA DE SANIDADE / SERVIZO DE ATT. AO PACIENTE**

Eu, …………., maior de idade, con número de tarxeta sanitaria …….., con DNI num …….. e con domicilio ao presentes efectos en …………, ante a Conselleira de sanidade / ante o Servizo de Atención ao Paciente do Hospital …………., comparezo e como mellor proceda,

**SOLICITO**

Que por medio do presente escrito intereso se proceda a iniciar o proceso de derivación de ……..- EXP (………..), requirido para poder ser atendida no centro especializado (Hospital de destino…………….., sito en ……………………..) conforme ao procedemento proposto polo Comité de designación de centros, servizos e unidades especializadas, en base ao disposto no RD 1302/2006, de 10 de novembro, en base aos seguintes Feitos e Fundamentos Xurídicos;

**DESEXO EXPOÑER…**

FEITOS

1.-Son unha paciente diagnosticada de endometriose grave ou profunda de alto grao de complexidade (grao IV). Como proba, AXÚNTASE o meu historial médico do Servizo de Xinecoloxía e ………..outros servizos implicados.

2.-A devandita enfermidade xinecolóxica ten afectación en diversos órganos da paciente e/ou varias zonas peritoneais e extraperitoneais, sendo NECESARIO UN EQUIPO MULTIDISCIPLINAR ESPECIALIZADO, NON EXISTINDO dito equipo no ……………Hospital de orixe onde estou a ser atendida dende hai ……….

3.- A pesar das probas manifestas, o profesional do Servizo de Xinecoloxía (……ou outro) que me atende na actualidade, …………….Nome e Apelidos do profesional, segue sen considerar necesario proceder coa dita derivación (con data da última consulta no día …… e hora……), contradicindo o procedemento ao que insta a “Guía de atención a las mujeres con endometriosis en el Sistema Nacional de Salud (SNS)” do Ministerio de Sanidade, Servizos Sociais e Igualdade, publicada en 2013, que se AXUNTA a este documento. Segundo esta guía, unha muller diagnosticada é susceptible de derivación:

“*En caso que las pruebas diagnósticas confirmen el diagnóstico de endometriosis grave y/o profunda con alto grado de complejidad por afectar al tabique recto-vaginal, intestino, vejiga y otras localizaciones peritoneales o extraperitoneales, requerirá la colaboración de un equipo multidisciplinar en el que participen profesionales de distintas especialidades (cirugía, urología…), o bien se derivará a una Unidad Multidisciplinar especializada en la atención a las mujeres con endometriosis en el caso de contar con ella dentro de la organización sanitaria de*

*la comunidad autónoma*”.

4.-Aínda que o Hospital ……..de destino non está catalogado na “Guía de atención a las mujeres con endometriosis en el Sistema Nacional de Salud (SNS)” como centro de referencia, xa que aínda non teñen sido definidos, este centro conta cun equipo multidisciplinar totalmente especializado no tratamento desta enfermidade tal e como esixe a mencionada guía.

Á vista dos feitos expostos e conforme aos seguintes fundamentos xurídicos, entendo que procede acceder a autorizar a derivación ao centro especializado arriba indicado, dentro do Sistema Nacional de Saúde, para permitir continuar co desenvolvemento do tratamento da enfermidade que padezo.

**FUNDAMENTOS XURIDICOS**

PRIMEIRO.- A Constitución Española, no seu artigo 14, establece que os españois son iguais ante la lei, sen que poda prevalecer discriminación algunha por razón de nacemento, raza, sexo, opinión ou calquera outra condición ou circunstancia persoal ou social. Nesta mesma liña, o artigo 139 do mesmo texto, dispón que todos os españois teñen os mesmos dereitos e obrigas en calquera parte do territorio do Estado.

En virtude dos referidos preceptos, non pode admitirse que un cidadán, polo feito de haber nacido nun determinado territorio, vaia a ter distintas prestacións para unha mesma enfermidade. É obvio que non recibirá a mesma atención o cidadán que é atendido nun hospital no que non se está especializado na súa enfermidade, que o cidadán que dispón dun Centro Especializado no que o nivel de coñecemento do persoal médico, os avances tecnolóxicos, e o número de casos estudados será moito máis elevado, incrementando notablemente a posibilidade de supervivencia en casos de enfermidade máis grave, e mellorando a atención no resto de patoloxías.

SEGUNDO.- Os poderes públicos deben promover, en base ao artigo 9.2 da Constitución, as condicións para asegurar a liberdade e igualdade efectiva e real, e remover os obstáculos que impidan ou dificulten a súa plenitude.

Nesta mesma liña, e xa no eido específico da sanidade, no artigo 43 da Constitución establécese a obriga dos poderes públicos de organizar e tutelar a saúde pública mediante a adopción de medidas preventivas e as prestacións e servizos necesarios.

Parece impensable que dende a propia administración, contradicindo un deber básico imposto pola Constitución, se dificulte ou poñan trabas ao proceso de protección da saúde iniciado pola propia paciente, primeira interesada en que esta protección sexa efectiva.

Atendendo a este precepto, a Administración, e consecuentemente os facultativos do hospital da paciente, a quen diriximos esta solicitude, deberán levar a cabo todas aquelas actuacións que faciliten ou favorezan a efectiva protección da saúde.

TERCEIRO.- Como establece no seu artigo 12 a Lei 14/1986, Xeral de Sanidade, débese garantir, por parte dos poderes públicos, a corrección das desigualdades sanitarias e garantir a igualdade de acceso ao servizo sanitario público en todo o territorio. Estipúlase, así mesmo, a dependencia dos Centros especializados ao establecer no seu artigo 15.2 a acreditación por parte do Ministerio de Sanidade dos mesmos para aqueles tratamentos cos que non se poda continuar na Comunidade Autónoma onde resida o paciente, unha vez superadas as posibilidades de diagnóstico e tratamento dos servizos especializados desta comunidade. Esta igualdade de acceso en todo o territorio está economicamente garantida polo Fondo de Cohesión.

CUARTO.- Igualmente, a Disposición Adicional Quinta do texto legal antes citado, sinala que o Fondo de Cohesión ten por finalidade garantir a igualdade de acceso aos servizos de asistencia sanitaria públicos en todo o territorio español e a atención a cidadáns desprazados procedentes de países da Unión Europea ou cos que España teña subscritos convenios de asistencia sanitaria recíproca.

QUINTO.- Segundo o exposto nos antecedentes de feito deste escrito, danse no presente caso todos e cada un dos presupostos para que polo Director do Centro ao que me dirixo, se proceda a iniciar o expediente de derivación solicitado, ao amparo do establecido no Real Decreto 1207/2006, de 20 de outubro. Ao cumprirse todos os requisitos esixidos, o meu dereito como paciente a ser derivada a un centro especializado deberá ser garantido na liña que dita o Ministerio de Sanidade, recoñecendo o procedemento de derivación proposto polo Comité de designación de centros, servizos e unidades especializadas.

Establécese así por este órgano, o procedemento xeral de derivación de pacientes para ser atendidos nun centro, servizo ou unidade especializada do Sistema Nacional de Saúde. Estes trámites deberán ser levados a cabo pola autoridade competente na correspondente Comunidade Autónoma, sempre a través do Sistema de Información do Fondo de Cohesión, desenvolvido polo Ministerio de Sanidade en colaboración coas comunidades autónomas.

Por todo o exposto,

Sinatura

**ANEXOS**

1.Guía Clínica Estatal sobre endometriose.

2.Historia da paciente

3.Informes médicos